**Genopslag - Dagtilbudsleder til Ådum Børneunivers i naturens rige**

Ådum Børneunivers søger en ny leder til vores børnehave, vuggestue og SFO.

Ådum Børneunivers er en kommunal helhed bestående af skole, SFO, vuggestue og børnehave. Børnehave og vuggestue er DIF-certificeret idrætsinstitution, hvor bevægelse er en del af vores hverdag. Udenfor er der gode udfoldelsesmuligheder med egen legeplads samt let adgang til blandt andet sognets bålhytte, multibane og Tarzansti.

I Ådum Børneunivers er der pt. 35 børn i børnehaven og 14 børn i vuggestuen. 28 børn benytter SFO. I skolen er der 63 elever.

Ådum Børneunivers ligger i et område med et varieret og mangfoldigt lokalsamfund, hvor vi modtager børn fra forskellige baggrunde. Vi har stor fokus på at skabe inkluderende læringsmiljøer og sikre en tryg overgang mellem vores afdelinger. Sprogudvikling, relationer og samarbejde er vigtige elementer i vores pædagogiske tilgang, så alle børn føler sig set, hørt og anerkendt.

Vi er en samlet helhed, hvor samarbejde er en central værdi. Skole og børnehave deler flere ansatte, og vi har solide overgange mellem afdelingerne, så alle voksne er godt klædt på, når et barn rykker videre i sin udvikling. Derudover er vi også en synlig del i lokalsamfundet.

Helheden har 22 ansatte, inkl. helhedsleder og dagtilbudsleder. 12 medarbejdere er tilknyttet daginstitution og SFO.

Vi søger en fagligt stærk leder, der:

* Udstråler ro, nærvær og imødekommenhed over for både børn, ansatte og forældre
* Er smilende og har humor
* Er tydelig i sin kommunikation og tør tage handling, når det er nødvendigt
* Formår at lede på det pædagogiske, personalemæssige og administrative plan
* Kan navigere i forandringsprocesser
* Kender lovgivningen for dagtilbud og SFO
* Opretholder og videreudvikler et velfungerende forældresamarbejde
* Sætter arbejdsmiljøet for medarbejderne højt
* Har relevant uddannelse og ledelseserfaring
* Er forberedt på et tæt samarbejde med helhedslederen

Du vil blive leder af en børnehave/vuggestue/SFO, hvor du vil møde dejlige børn, et engageret personale samt positive forældre. Dine opgaver vil være mangeartede og spænde fra personaleledelse til økonomisk ansvar, fra pædagogisk ledelse i en politisk styret organisation til implementering af Ringkøbing-Skjern kommunes politikker. Derudover vil du være en del af normeringen og dermed en aktiv del af dagligdagen.

Stillingen ønskes besat den 1. september 2025. Der er ansøgningsfrist den 25. juni kl. 23.59. Samtalerne afholdes torsdag den 3. juli 2025.

Spørgsmål til stillingen kan rettes til helhedsleder Elin Sørensen på tlf. 99742523/22292784 eller formand for forældrebestyrelsen Iben Bylod Eriksen på tlf. 23469976. Tag gerne kontakt til helhedsleder Elin Sørensen for en rundvisning i vores dagtilbud og helhed.

Løn og ansættelsesvilkår: Dagtilbudslederen i Ådum Børneunivers er ansat i Ringkøbing-Skjern Kommune og indplaceres på niveau 4 med ledelsesmæssig reference til helhedslederen. Løn og ansættelsesvilkår efter gældende overenskomst.

Der indhentes børneattest på den, der ansættes. Du sender din ansøgning ved at trykke på knappen "Ansøg" nederst på siden. Vedhæft din ansøgning og dit CV samt relevante bilag i PDF eller DOC format.

Vi skal oplyse dig om, at ved eventuel fremtidig ansættelse ved Ringkøbing-Skjern Kommune, vil der være krav om anvendelse af dit private MitID til identitetssikring ved aktivering af IT-brugerkonto.